**Kedves Érdeklődő Pedagógus!**

A szín az első elvont fogalom, amellyel a kisgyermek találkozik: az óvodáskor végére megtanulja megnevezni és beazonosítani az alapszíneket. Ezeket az ismeretek elraktározza, és a színekkel kapcsolatos tudását egészen addig kielégítőnek is érzi, amíg nem akarja a valóságot hitelesen ábrázolni. Megvan a vágy a valószerű ábrázolásra, de a berögződött sémák gátolják a valóság színeinek alaposabb megfigyelését. Fejleszteni kell tehát a színlátás képességét, hogy túlmutasson a sztereotípiákon, el kell sajátíttatni a színelméleti ismereteket, hogy a színek létrehozásának csodáját megélhessék. Ehhez kínálunk egy több eszközzel megvalósítható, gyakorlatközpontú fejlesztőprogramot. (Elmélet-gyakorlat aránya: 20%-80%)

A program nem igényel előzetes tudást, különleges képességeket, kiemelkedő tehetséget, ezért alkalmas perifériára sodródott, halmozottan hátrányos helyzetű, nehezen kezelhető, tanulási nehézséggel küzdő gyerekek, fiatalok fejlesztésére, önbizalmuk növelésére, illetve önértékelésük javítására. A színekkel való alkotás által az önkifejezés, a fejlődés által az önbizalom növekedése pozitív hatással van a személyiség fejlődésére. Az általunk kidolgozott és oktatott módszer már 12 büntetés-végrehajtási -, és 2 nevelőintézetben bizonyította a fent felsorolt képességek fejlődését és személyiséget érintő pozitív változásokat. Az általános és középiskolás korosztály számára különösen fontos a szabadidő hasznos és tevékeny eltöltése. Életkori sajátosságaikat és a rohanó, információgazdag világ sajátosságait figyelembe véve erre olyan módszerek a legalkalmasabbak, amelyet gyorsan hoznak nagyon látványos eredményt.

**A tanfolyam 50 órás,** - elmélet 10 óra, gyakorlat 40 óra – az írásbeli és gyakorlati vizsgakövetelmények sikeres teljesítése után **tanúsítványt ad**.
Lebonyolítását bármely helyszínen vállaljuk: folyamatosan 5 napos, vagy heti 2-3 napos bontásban.

**A tanfolyam napi időbeosztása:** 9:00-kb. 17:00, a gyakorlófeladatok között 10 perces szünetekkel, egy 30 perces ebédszünettel.

**A jelentkezés feltétele:** egyetemi vagy főiskolai pedagógiai végzettség.

**Célcsoport:** tanítók, általános és középiskolai tanárok, fejlesztőpedagógusok, gyógypedagógusok, logopédusok, pszichológusok, kollégiumi nevelők, szociálpedagógusok, szabadidő szervezők, iskolai bűnmegelőzési tanácsadók.

**A tanfolyam címe:** **SZÍNES JOBB AGYFÉLTEKÉS VIZUÁLIS KÉPESSÉGFEJLESZTÉS**Akkreditált program, száma:
**Tanfolyamvezető:** Tóthné Bartók Erzsébet szakvizsgázott fejlesztőpedagógus.

**A továbbképzés célja** hogy a résztvevő pedagógusok, gyerekekkel foglalkozó szakemberek ismerjék meg a Színes jobb agyféltekés vizuális képességfejlesztés módszerét, amely segíti a tanulási nehézségekkel küzdő, halmozottan hátrányos helyzetű gyerekek sikerélményhez juttatását, pszichés képességeik fejlesztését, felzárkóztatását. Cél annak bemutatása, hogy a színes vizuális technikák alkalmasak az önbizalom növelésére, képesek attitűdváltozást eredményezni, az egyént magasabb motivációs szintre juttatni. Cél a korábbi sztereotípiák háttérbe szorítását követően, alaposabb megfigyelés után a valós színek pontos beazonosítása, létrehozása különféle festészeti eszközökkel. Érzések, hangulatok közvetítése, az önkifejezés további lehetőségeinek megismerése, amelyek képesek a személyiségre pozitív hatást gyakorolni. A résztvevők ismerjék meg az alapvető rajz-, és festészeti eszközök jellemzőit és sajátítsanak el tudatos eszközhasználatot. Olyan elméleti és gyakorlati ismeretek nyújtása, amelyek elsajátítását követően a résztvevők képesek tudásukat átadni a gyerekek életkori sajátosságainak figyelembe vételével. Továbbá kiemelt cél, hogy a résztvevők saját élményként tapasztalják meg az alkotótevékenység kettős hatását: egyrészt képességfejlesztő szerepét, motiváló hatását, másrészt a felszabadult alkotás örömét.

**A tanfolyam tematikai egységei:
1. Pasztell**színelmélet I.
**Elméleti alapozó ismeretek:**
- A pasztell kialakulása, jellemzői, alkalmazhatósága, témaválasztás, fejlesztési területek
**Saját élményű megtapasztalás**
- Az elmélethez kapcsolódó gyakorlófeladatok, pasztellképek készítése

**2. Akril**Színelmélet II. - Színkeverés
**Elméleti alapozó ismeretek:**
- Az akril kialakulása, jellemzői, alkalmazhatósága, témaválasztás, fejlesztési területek
**Saját élményű megtapasztalás**
- Az elmélethez kapcsolódó gyakorlófeladatok, akrilfestmények készítése

A hatékony ismeretszerzés érdekében előzetesen érdemes elolvasni **Betty Edwards: Jobb agyféltekés rajzolás című könyvének 230-245. oldalait**, (Megjelent: 2009, Budapest, Bioenergetic Kiadó) valamint **Betty Edwards: Színes jobb agyféltekés rajzolás című könyvének 2-33. oldalait**. (Megjelent: 2010, Budapest, Bioenergetic Kiadó)

**Alkalmazott módszerek:** előadás, konzultáció, bemutatás, megfigyelés, saját élményű megtapasztalás, önálló munka.

**A tanfolyam teljesítésének tartalmi követelménye:**
- A résztvevők ismerjék a Színes jobb agyféltekés vizuális képességfejlesztés módszerben rejlő fejlesztési lehetőségeket.
- Legyenek képesek a megismert vizuális technikák alkalmazására, bemutatására, gyakorlati fogások átadására.
- Ismerjék fel az alkotások pozitívumait, esetleges hibáit, és a képzésen tanultak alapján adjanak ötleteket a hibák javítására.
- Tudjanak szabadidős tevékenység keretében, - a saját élményként megszerzett elméleti és gyakorlati ismereteiket felhasználva - a Színes jobb agyféltekés vizuális képességfejlesztés módszerének alkalmazásával fejlesztő foglalkozásokat szervezni, lebonyolítani.

**A tanúsítvány kiadásának feltételei:**
A tanfolyam összóraszámának legalább 90 százalékán való részvétel.
Sikeres írásbeli és gyakorlati vizsga. (Vizsgadíj nincs.)

Komplex feladat elkészítése:
- Gyakorlati rész: Egy pasztellrajz vagy akrilfestmény elkészítése - szabadon választott téma feldolgozása, digitális formában rögzítve.
- Elméleti rész: A gyakorlati vizsgafeladathoz kapcsolódó foglalkozásvázlat elkészítése maximum 2 gépelt oldal terjedelemben, amely tartalmazza a célok és a fejlesztési területek meghatározását, a foglalkozáson felhasznált eszközöket, a résztvevők életkorát, röviden a foglalkozás előzményeit, és a ráépíthető 1-2 feladat megjelölését.
Ezek beküldése az elmetagito@elmetagito.hu e-mail címre, vagy a JAR Art Kft. címére (1139 Budapest, Forgách u. 19.) a képzés befejezését követő 14 napon belül. A feladatokat megfelelt/nem felelt meg minősítéssel értékeljük.

**Alapító:** JAR Art Kft., 1139 Budapest, Forgách u. 19., telefon: 06-30-383-3606
A tanfolyam létszáma maximált, a jelentkezéseket befizetés sorrendjében tudjuk elfogadni.
**A képzés díja:** 75 000 Ft / fő, mely összeg tartalmazza az oktatáshoz szükséges eszközöket, anyagokat.
A befizetés történhet átutalással vagy készpénzben, legkésőbb a képzés első napja előtti 7. napig a visszaigazolásban szereplő számlaszámra. Megrendelt csoportos képzések esetén a fizetési feltételek egyéni megbeszélés tárgyát képezik.
A felmerülő utazási-, és szállásköltségek a résztvevőket terhelik.

**A résztvevőnek kell magával hoznia:**Íróeszköz, jegyzetfüzet, rajzeszközök: 2B, 6B, 8B ceruza, hegyező, radírok.

Köszönjük érdeklődését.
A programra szeretettel várjuk.